उद्‌धरा जम्मू च उनें दिनें रघुनाथ नाटक कंपनी दे नाटक कंपनी दे नाटकें दे बगैरा दी बड़ी धुम्म पेदी रौंह्‌दी ही। इनें नाटकें बगैरा दे प्रोग्रामें बी स्मैलपुरी होंदे मनै च किश होर बी नमियें उमंगें ते तरंगें गी जगाई दित्ता। एदे अलावा बाह्‌रा दे मन्ने-परमन्ने दे गीतकार ते संगीतकार बी जम्मू च आइयै बड़े-बड़े मन-मोह्‌ने प्रोग्राम करदे हे। जेदे करी इनें सारियें गल्लें कारन इंदे मनै च बी गाने ते नाटकें बगैरा च पाठ करने दा शौक जागी पेआ। ए स्कूल गीत गाइयै प्रार्थना बी करोआंदे हे ते इनें नाटकें च बी निक्के-मुट्टे पाठ करना शुरू करी दित्ते। एदे अलावा अग्गें जाइयै इनें गी क्रिकट खेडने दा शौक बी पेई गेआ ते इंदा नां थोड़े चिर च गै अच्छे खडारियें च गनोन लगी पेआ। अपनी काबलियत दे कारन ए महाराज प्रताप सिंह होंदी क्रिकट दी शाही टीम च बालर दे तौर पर लेई लैते गे। क्रिकट खडारी दे तौर पर इनें गी सरकार दी तरफा 17 रपेς म्हीना बजीफा बी मिलदा रेहा। पर जेलै ए शाही टीम त्रुटी गेई तां इंदा ए बजीफा बी बंद होई गेआ।